
64 DR.31.5.2004 

 

tahan, berkeyakinan tinggi dan berpegang kepada nilai-nilai perpaduan yang kukuh 
seterusnya membentuk keperibadian yang baik untuk masa depan adalah lebih penting 
daripada nilai wang yang dibelanjakan. PLKN merupakan satu mekanisme bagi 
memupuk nilai-nilai murni dan integrasi nasional yang dapat mengimbangi sistem 
pendidikan yang sedia ada dan di samping membentuk  jati diri yang kukuh di peringkat 
remaja. Ini oleh kerana dalam sistem pendidikan kita, masyarakat kita tidak ada 
berpeluang untuk bergaul. Kita dalam kelompok masing-masing. Jadi, inilah satu-satu 
program di mana remaja daripada semua golongan, daripada semua kaum dapat 
bercampur gaul. Jadi, kalau kita tidak ada program seperti ini, kita tidak akan ada 
peluang untuk memahami budaya, agama dan juga cara hidup masing-masing. 

Tuan Yang di-Pertua,.... 

Tuan Yang di-Pertua:   Yang Berhormat, ya. 

Tuan Lim Kit Siang:  Di mana pihak berkenaan boleh mengkaji mengadakan 
program semua kaum boleh bergaul dan bercampur sebelum habis tempoh 
persekolahan diterapkan dalamnya supaya masa pun boleh dijimat selepas habis 
persekolahan, dan tujuan boleh sama-sama dicapai. 

Dato' Sri Mohd. Najib bin Tun Haji Abdul Razak: Tuan Yang di-Pertua, 
memanglah kita buat ini selepas mereka habis persekolahan peringkat SPM. Kalau ikut 
hasrat kita, kita hendak buat untuk 450,000 - 460,000 tetapi belanjanya terlalu besar. 
Sebab itu kita terpaksa hadkan kepada lebih kurang 85,000 sahaja. 

Tuan Yang di-Pertua, atas kejayaan yang dapat dilihat kepada peserta PLKN 
Siri 1, kerajaan akan meneruskan dalam menjayakan objektif utamanya dalam 
membentuk generasi berdaya tahan, berkeyakinan tinggi dan sanggup 
mempertahankan negara melalui program ini.  Kerajaan juga yakin bahawa masalah-
masalah yang berbangkit tidak menjejaskan perjalanan PLKN yang berjaya melatih 
seramai 68,229 remaja yang terdiri daripada pelbagai kaum dan latar belakang.  
Kerajaan juga mempunyai iltizam untuk menilai semula PLKN yang telah dilaksanakan 
dan membuat penambahbaikan di mana perlu.   

 
Tuan Yang di-Pertua, seterusnya saya ingin memberi penjelasan terhadap perkara-
perkara lain, selain daripada isu PLKN. Tuan Yang di-Pertua, bagi menjelaskan perkara 
yang dibangkitkan oleh Yang Berhormat bagi Tumpat iaitu mengenai penggunaan 
Lapangan Terbang Kota Kinabalu di Sabah oleh Tentera Udara di Amerika Syarikat,  
ianya memang di dalam pengetahuan Kementerian Pertahanan.  Sebarang 
penggunaan ruang udara dan lapangan terbang di negara ini ianya telah melalui proses 
dan peraturan serta mendapat kebenaran dari Kementerian Luar Negeri.  Penggunaan 
Lapangan Terbang Kota Kinabalu oleh pesawat Tentera Udara Amerika Syarikat 
adalah kerana penglibatan mereka di dalam latihan bersama di dalam latihan bersama 
di bawah Bilateral Training And Consultancy Group (BITAC) sebagaimana yang 
dipersetujui dan ditandatangani di Kuala Lumpur pada Februari 1993.   Di antara lima 
hingga 10 Mei tahun ini, Pesawat Tentera Udara Amerika Syarikat telah menggunakan 

LTKK untuk tujuan mengisi minyak dan rehat semasa Exercise Korporal Goal 04. 

 Tuan Yang di-Pertua, bagi memperjelaskan perkara yang dibangkitkan oleh 
Yang Berhormat bagi Pengkalan Chepa iaitu mengenai tanggungjawab ke atas 
kawalan dan keselamatan di Selat Melaka, Malaysia dan Indonesia berkongsi 
sempadan atau coast line di sepanjang Selat ini, maka kedua-dua negara tersebut 
bertanggungjawab untuk mengadakan rondaan bersama.  Adalah menjadi pendirian 
negara agar tugas dan tanggungjawab memastikan keselamatan di perairan Selat 
Melaka dipikul oleh negara-negara di persisiran pantai.  Ini juga adalah selaras dengan 
United Nations Convention Law on Sea (UNCLAWS).  Kita mampu untuk membanteras 
kegiatan lanun di perairan negara tetapi di luar perairan kita khususnya di 
persempadanan perairan dengan negara-negara jiran seperti Thailand, Indonesia dan 
Singapura kita perlu ada persefahaman.  Rondaan keselamatan bersama Indonesia 
telah lama diadakan memandangkan perkongsian sempadan persempadanan perairan 
yang luas dan panjang.  Kita tidak perlu mempelawa negara ketiga ataupun mana-
mana negara lain untuk membuat rondaan yang tidak mempunyai persempadanan 
bersama. 

 Tuan Yang di-Pertua, sekianlah sahaja penjelasan yang dapat saya berikan ke 
atas beberapa isu dan cadangan yang menyentuh bidang tugas Kementerian 
Pertahanan.  Sekiranya terdapat cadangan-cadangan secara langsung ataupun tidak 



tahan, berkeyakinan tinggi dan berpegang kepada nilai-nilai perpaduan yang kukuh seterusnya membentuk keperibadian yang baik untuk masa depan adalah lebih penting daripada nilai wang yang dibelanjakan. PLKN merupakan satu mekanisme bagi memupuk nilai-nilai murni dan integrasi nasional yang dapat mengimbangi sistem pendidikan yang sedia ada dan di samping membentuk jati diri yang kukuh di peringkat remaja. Ini oleh kerana dalam sistem pendidikan kita, masyarakat kita tidak ada berpeluang untuk bergaul. Kita dalam kelompok masing-masing. Jadi, inilah satu-satu program di mana remaja daripada semua golongan, daripada semua kaum dapat bercampur gaul. Jadi, kalau kita tidak ada program seperti ini, kita tidak akan ada peluang untuk memahami budaya, agama dan juga cara hidup masing-masing. Tuan Yang di-Pertua,.... Tuan Yang di-Pertua: Yang Berhormat, ya. Tuan Lim Kit Siang: Di mana pihak berkenaan boleh mengkaji mengadakan program semua kaum boleh bergaul dan bercampur sebelum habis tempoh persekolahan diterapkan dalamnya supaya masa pun boleh dijimat selepas habis persekolahan, dan tujuan boleh sama-sama dicapai. Dato' Sri Mohd. Najib bin Tun Haji Abdul Razak: Tuan Yang di-Pertua, memanglah kita buat ini selepas mereka habis persekolahan peringkat SPM. Kalau ikut hasrat kita, kita hendak buat untuk 450,000- 460,000 tetapi belanjanya terlalu besar. Sebab itu kita terpaksa hadkan kepada lebih kurang 85,000 sahaja. Tuan Yang di-Pertua, atas kejayaan yang dapat dilihat kepada peserta PLKN Siri 1, kerajaan akan meneruskan dalam menjayakan objektif utamanya dalam membentuk generasi berdaya tahan, berkeyakinan tinggi dan sanggup mempertahankan negara melalui program ini. Kerajaan juga yakin bahawa masalah- masalah yang berbangkit tidak menjejaskan perjalanan PLKN yang berjaya melatih seramai 68,229 remaja yang terdiri daripada pelbagai kaum dan latar belakang. Kerajaan juga mempunyai iltizam untuk menilai semula PLKN yang telah dilaksanakan dan membuat penambahbaikan di mana perlu. Tuan Yang di-Pertua, seterusnya saya ingin memberi penjelasan terhadap perkara- perkara lain, selain daripada isu PLKN. Tuan Yang di-Pertua, bagi menjelaskan perkara yang dibangkitkan oleh Yang Berhormat bagi Tumpat iaitu mengenai penggunaan Lapangan Terbang Kota Kinabalu di Sabah oleh Tentera Udara di Amerika Syarikat, ianya memang di dalam pengetahuan Kementerian Pertahanan. Sebarang penggunaan ruang udara dan lapangan terbang di negara ini ianya telah melalui proses dan peraturan serta mendapat kebenaran dari Kementerian Luar Negeri. Penggunaan Lapangan Terbang Kota Kinabalu oleh pesawat Tentera Udara Amerika Syarikat adalah kerana penglibatan mereka di dalam latihan bersama di dalam latihan bersama di bawah Bilateral Training And Consultancy Group (BITAC) sebagaimana yang dipersetujui dan ditandatangani di Kuala Lumpur pada Februari 1993. Di antara lima hingga 10 Mei tahun ini, Pesawat Tentera Udara Amerika Syarikat telah menggunakan LTKK untuk tujuan mengisi minyak dan rehat semasa Exercise Korporal Goal 04. Tuan Yang di-Pertua, bagi memperjelaskan perkara yang dibangkitkan oleh Yang Berhormat bagi Pengkalan Chepa iaitu mengenai tanggungjawab ke atas kawalan dan keselamatan di Selat Melaka, Malaysia dan Indonesia berkongsi sempadan atau coast line di sepanjang Selat ini, maka kedua-dua negara tersebut bertanggungjawab untuk mengadakan rondaan bersama. Adalah menjadi pendirian negara agar tugas dan tanggungjawab memastikan keselamatan di perairan Selat Melaka dipikul oleh negara-negara di persisiran pantai. Ini juga adalah selaras dengan United Nations Convention Law on Sea (UNCLAWS). Kita mampu untuk membanteras kegiatan lanun di perairan negara tetapi di luar perairan kita khususnya di persempadanan perairan dengan negara-negara jiran seperti Thailand, Indonesia dan Singapura kita perlu ada persefahaman. Rondaan keselamatan bersama Indonesia telah lama diadakan memandangkan perkongsian sempadan persempadanan perairan yang luas dan panjang. Kita tidak perlu mempelawa negara ketiga ataupun mana- mana negara lain untuk membuat rondaan yang tidak mempunyai persempadanan bersama. Tuan Yang di-Pertua, sekianlah sahaja penjelasan yang dapat saya berikan ke atas beberapa isu dan cadangan yang menyentuh bidang tugas Kementerian Pertahanan. Sekiranya terdapat cadangan-cadangan secara langsung ataupun tidak.